**ELŐTERJESZTÉS**

**Balatonföldvár Város Önkormányzat Képviselő-testületének**

**2023. július 26-i ülésére**

Előterjesztést készítette: Magoriné Csató Anita pénzügyi osztályvezető

**Tárgy:** 2023. évi költségvetés módosításának elfogadása

***Tisztelt Képviselő-testület!***

Balatonföldvár Város Önkormányzat Képviselő-testülete a 2/2023. (II.24.) számú rendeletével fogadta el az önkormányzat 2023. évi költségvetését, melynek első módosítására a központi intézkedések, helyi döntések és feladatváltozások miatt 2023. június hónapban került sor.

A 2023. június 14-én tárgyalt és támogatott hitelfelvétellel összefüggésben azonban szükségessé vált jelen módosítás átvezetése. A Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdés *a)*pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összege (tőke+kamat) felülvizsgálásra került, melynek alapján a költségvetési rendelet 10. melléklete módosul.

A hitelfelvétel célja a Zöld Város TOP-os projekt keretében megújuló szabadtéri színpad befejezése és környezetének rendezése. A benyújtott hitelkérelem ennek a pályázatnak kiadásait részletesen tartalmazta. A költségvetés 3., 8. és 13. mellékleteit a hitelkérelemmel összhangban módosítani szükséges.

A költségvetés bevételi és kiadási főösszege nem változik.

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló Képviselő-testületi ülés időpontja: 2023. július 26.

|  |  |
| --- | --- |
| Rendelet-tervezet megnevezése | 2023. évi költségvetésről szóló rendelet módosítása |
| Társadalmi hatás | A helyi lakosság életminőségének javítása, alapvetős szolgáltatások biztosítása a költségvetési rendelet tervezetben szereplő, kötelező és önként vállalt önkormányzati feladatok megvalósítása által (pl. eü-i, szociális ellátórendszer működtetése, közfoglalkoztatás). |
|  |  |
| Gazdasági, költségvetési hatás | A rendelet tervezetben szereplő működési kiadások az önkormányzat és térségi intézményrendszer működtetését biztosítják. A rendelet tervezet tartalmazza az önkormányzat fejlesztési célú kiadásait is. |
| Környezeti következmények | Nincsenek |
| Egészségi következmények | Nincsenek |
| Adminisztrációs terhek | Az adminisztrációs terhek az előkészítés során elsősorban a pénzügyi osztályon jelentkeznek. |
| A rendelet megalkotásának szükségessége | Jogszabályi kötelezettség (Államháztartásról szóló 2011. évi CXCV. törvény 24. § (3) bekezdés). |
| A jogalkotás elmaradásának várható következményei | Előirányzat gazdálkodás megsértése miatti szankció. |
| A rendelet alkalmazásához szükséges | |
| Személyi feltételek | Rendelkezésre állnak |
| Szervezeti feltételek | Rendelkezésre állnak |
| Tárgyi feltételek | Rendelkezésre állnak |
| Pénzügyi feltelek | Rendelkezésre állnak |

Kérem a Tisztelt Képviselő-testület döntését, hogy Balatonföldvár Város Önkormányzatának 2023. évi költségvetés módosításáról szóló rendeletét alkossa meg.

Balatonföldvár, 2023. július 21.

Tisztelettel: Holovits György Huba

polgármester

Törvényességi ellenőrzésre bemutatva:

Ellenjegyezte: ………………………………..

dr. Törőcsik Gabriella jegyző